Σχετικά με το Πρόγραμμα Παιδικών Οδοντιατρικών Παροχών

Το Πρόγραμμα Παιδικών Οδοντιατρικών Παροχών (Child Dental Benefits Schedule - CDBS) καλύπτει μέρος ή το σύνολο του κόστους των βασικών οδοντιατρικών υπηρεσιών για δικαιούχα παιδιά.

Τα παιδιά που δικαιούνται το CDBS μπορούν να έχουν πρόσβαση σε γενική οδοντιατρική θεραπεία σε δημόσιες και συμμετέχουσες ιδιωτικές οδοντιατρικές κλινικές.

Το CDBS αποτελεί μέρος της Medicare, του συστήματος υγειονομικής περίθαλψης της Αυστραλίας που παρέχει πρόσβαση σε ένα ευρύ φάσμα ιατρικών και νοσοκομειακών υπηρεσιών με χαμηλό κόστος ή δωρεάν.

# Ποιος είναι δικαιούχος;

Δεν χρειάζεται να υποβάλετε αίτηση ή να εγγραφείτε για CDBS. Εάν το παιδί σας έχει δικαίωμα για CDBS, θα λάβετε αυτόματα επιστολή από την Services Australia (Υπηρεσίες Αυστραλίας) για να ενημερωθείτε. Η επιστολή θα σας αποσταλεί ταχυδρομικώς ή μέσω του myGov.

Μπορείτε επίσης να ελέγξετε αν το παιδί σας είναι δικαιούχο στον διαδικτυακό σας λογαριασμό myGov.

Τα παιδιά είναι δικαιούχα εάν:

* είναι ηλικίας κάτω των 18 ετών
* δικαιούνται Medicare, και
* λαμβάνουν κυβερνητική πληρωμή στήριξης τουλάχιστον μία φορά τον χρόνο, ή έχουν γονέα, φροντιστή ή κηδεμόνα που λαμβάνει κυβερνητική πληρωμή στήριξης.

## Οι κυβερνητικές πληρωμές που υπολογίζονται όσον αφορά την επιλεξιμότητα για CDBS παρατίθενται παρακάτω.

### Πληρωμές σε γονέα, φροντιστή ή κηδεμόνα

* Οικογενειακό Φορολογικό Επίδομα Μέρος Α
* Γονική Πληρωμή
* Σύνταξη Ορφανού και από τους Δύο Γονείς

### Πληρωμές σε παιδί

* Φοιτητικό Επίδομα Αυτοχθόνων ABSTUDY
* Οικογενειακό Φορολογικό Επίδομα Μέρος Α
* Πληρωμή Φροντιστή
* Σύνταξη Στήριξης Αναπηρίας
* Γονική Πληρωμή
* Ειδική Παροχή
* Επίδομα Νέων
* Εκπαιδευτικά επιδόματα του Υπουργείου Υποθέσεων Βετεράνων στο πλαίσιο των εξής:
  + Πρόγραμμα Εκπαίδευσης Παιδιών Βετεράνων (εάν τα παιδιά είναι ηλικίας 16-17 ετών)
  + Πρόγραμμα Εκπαίδευσης και Κατάρτισης του Νόμου περί Στρατιωτικής Αποκατάστασης και Αποζημίωσης (εάν τα παιδιά είναι ηλικίας 16-17 ετών)

### Πληρωμές στον/στην σύντροφο ενός εφήβου

* Οικογενειακό Φορολογικό Επίδομα Μέρος A
* Γονική Πληρωμή

# Ποιες οδοντιατρικές υπηρεσίες καλύπτονται;

Οι οδοντιατρικές υπηρεσίες που καλύπτονται από το CDBS περιλαμβάνουν:

* οδοντιατρικούς ελέγχους
* ακτινογραφίες
* καθαρισμό
* προληπτικές εμφράξεις
* σφραγίσματα
* απονεύρωση
* εξαγωγές
* μερικές (όχι ολικές) οδοντοστοιχίες.

Το CDBS δεν καλύπτει ορθοδοντική θεραπεία, αισθητική οδοντιατρική εργασία ή οδοντιατρικές υπηρεσίες σε νοσοκομείο.

# Πώς μπορώ να έχω πρόσβαση στο CDBS;

Εάν το παιδί σας είναι δικαιούχο, διατίθενται οδοντιατρικές υπηρεσίες αξίας 1.132[[1]](#footnote-1) δολαρίων για χρήση εντός δύο ετών.

* Ελέγξτε την επιλεξιμότητα του παιδιού σας πριν κλείσετε το οδοντιατρικό σας ραντεβού.
* Όταν κλείνετε οδοντιατρικό ραντεβού, ελέγξτε αν το οδοντιατρείο σας παρέχει υπηρεσίες στο πλαίσιο του CDBS.
* Ενημερώστε τους ότι σκοπεύετε να χρησιμοποιήσετε το CDBS για τη θεραπεία του παιδιού σας.

# Περισσότερες πληροφορίες

Περισσότεροι νεαροί Αυστραλοί έχουν τώρα πρόσβαση σε επιδοτούμενες υπηρεσίες οδοντιατρικής υγείας μέσω του CDBS. Για να μάθετε περισσότερα όσον αφορά το πώς μπορεί η Medicare να σας βοηθήσει, επισκεφθείτε το medicare.gov.au/stronger (http://medicare.gov.au/stronger).

1. Αυτό είναι το αναπροσαρμοσμένο ποσό για το 2025. Το ποσό CDBS αναπροσαρμόζεται κάθε χρόνο την 1η Ιανουαρίου. [↑](#footnote-ref-1)